วัดบึงทองหลาง ซอยลาดพร้าว 101 แขวงคลองจั่น เขตบางกะปิ กทม.

เกิดปัญหาคนจรจัดจำนวน 6-7 คน เข้ามามั่วสุมในบริเวณวัด ซึ่งเป็นศาสนสถาน และสร้างสร้างความเดือดร้อนให้กับท่านเจ้าอาวาส พระภิกษุ รวมถึงประชาชนที่มาทำบุญ โดยลักษณะมีการเข้าไปขอเงินประชาชนผู้ที่มาทำบุญที่วัด รวมถึงจากพระภิกษุที่จำพรรษาอยู่ที่วัด พอได้เงินก็นำไปซื้อสุราดื่มภายในสวนสาธารณะของวัด รวมถึงเสพยาเสพติด (ยาบ้า) ภายในห้องน้ำของวัด พอเมาไม่มีสติก็คลุ้มคลั่งอาละวาด ทำลายข้าวของภายในวัดเสียหาย เช่น ทำลายประตูและอุปกรณ์ห้องน้ำของวัด ทำลายกระจกรถยนต์เจ้าหน้าที่ของวัด ฯลฯ เหตุเหล่านี้เป็นภัยต่อพระภิกษุที่จำพรรษา และประชาชนที่เข้ามาทำบุญที่วัด จึงขอนำเรียนแจ้งปัญหาถึงผู้บริหารกรุงเทพมหานคร โปรดช่วยดำเนินการแก้ไขเพื่อจัดระเบียบสังคม ให้มีความปลอดภัยในชีวิตและทรัพย์สินต่อไป